b'\n_START_ARTICLE_\nVersowood\n_START_SECTION_\nSahat ja liimapuutehtaat\n_START_PARAGRAPH_\nYritys perustettiin vuonna 1946 H\xc3\xa4rk\xc3\xa4l\xc3\xa4n kyl\xc3\xa4\xc3\xa4n. Se koostui alun perin sahasta, jonka perustamista muut alueen sahat vastustivat. Vuonna 1965 alettiin rehusiilojen ja laitureiden valmistusta varten kyll\xc3\xa4st\xc3\xa4\xc3\xa4 puuta, aluksi suolakyll\xc3\xa4styksell\xc3\xa4. Vuonna 1972 aloitettiin liimapuutuotanto my\xc3\xb6s rakennusten kantavia rakenteita varten. Vuonna 1990 Vierum\xc3\xa4en Teollisuus siirtyi Kollin perheelt\xc3\xa4 Kopran perheelle. Vuonna 1997 konsernin tyt\xc3\xa4ryhti\xc3\xb6ksi ostettiin Otavan saha Mikkelist\xc3\xa4. _NEWLINE_Vuonna 2000 rakennettiin Novalamin tehdas Vierum\xc3\xa4en sahan viereen. Se on kolmannen sukupolven liimapuutehdas, joka k\xc3\xa4ynnistyi saman vuoden elokuussa. 2001 ostettiin Laminated Lumber Oy Kotkasta. Sen tuotannosta 90\xc2\xa0% vietiin Japanin markkinoille. Kotkan liimapuutehdas lopetti toimintansa vuonna 2008. _NEWLINE_Vuonna 2004 Versowood osti Paloheimo Wood Oy:n, joka koostuu sahasta, h\xc3\xb6yl\xc3\xa4\xc3\xa4m\xc3\xb6st\xc3\xa4, v\xc3\xa4lis\xc3\xa4letuotannosta (tavaramerkki HGB) kaikkine tuotantolaitoksineen. Vuonna 2014 Versowood osti Vapo Timber Oy:n Hankasalmen sahan.\n_START_SECTION_\nPakkaustehdas\n_START_PARAGRAPH_\nVuonna 2002 ostettiin Pentre Finland Oy, joka valmistaa puisia ja vanerisia keloja sek\xc3\xa4 pakkauslaatikoita. Vuonna 2004 Versowoodin Riihim\xc3\xa4en tehdas (entinen Paloheimo Wood) alkoi valmistaa kuormalavoja.\n_START_SECTION_\nKiinteist\xc3\xb6vero\n_START_PARAGRAPH_\nVersowood tuli tunnetuksi ehdotuksestaan kiinteist\xc3\xb6verosta mets\xc3\xa4maalle .\n_START_SECTION_\nVaalirahoitus\n_START_PARAGRAPH_\nVaali- ja puoluerahoitusvalvonnan ilmoituksen mukaan Versowood on antanut yhteens\xc3\xa4 14 900 euron arvosta vaaliavustusta vuoden 2015 eduskuntavaaleissa ja vuoden 2018 presidentinvaaleissa.'